Øvelsesark 2B

# Delvist udfyldt *Sagsoplysning*

## Case

Case B: Malthe 23 år (Psykisk funktionsnedsættelse – Intellektuel/kognitiv forstyrrelse)

## Øvelse 2.1: Brug af udredningstemaerne

### Opgave

Placer oplysningerne fra casen under kategorien:

* *Aktivitet og deltagelse* under temaerne:
  + *Relationer*
  + *Samfundsliv*

### Materialer

* Metodehåndbog: [Voksenudredningsmetoden version 2.0 – Inklusiv Fælles Faglige Begreber. Metodehåndbog](file:///C:\Users\B033619\Downloads\Voksenudredningsmetoden%20version%202.0.%20Inklusiv%20F%25C3%25A6lles%20Faglige%20Begreber.%20Metodeh%25C3%25A5ndbog.%20September%202020%20(5).pdf)side 52-66
* Funktionsevneguide: [Funktionsevneguide. Fælles arbejdsredskab til myndighed og udfører. Fælles Faglige Begreber.](https://www.kl.dk/media/24101/funktionsevneguide-vers-200.pdf)
* Temahæfte: [Udredningstemaerne i VUM 2.0. Med inspirationsspørgsmål](https://socialstyrelsen.dk/filer/tvaergaende/vum-2.0/vum_begrebshaefte_-2869-_socialstyrelsen_web.pdf)
* Temaoversigt: [Visuel oversigt over temaerne i VUM](https://socialstyrelsen.dk/filer/tvaergaende/vum-2.0/aegget_-2869-_socialstyrelsen_web.pdf)

## Øvelse 2.2: Brug af *Sagsbehandlers bemærkninger* og angivelse af funktionsevne

### Opgave

Udfyld feltet:

* *Sagsbehandlers bemærkninger* for temaet *Samfundsliv*

Angiv:

* Borgerens aktuelle funktionsevneniveau (0-4) for de relevante undertemaer under overtemaerne:
  + *Relationer*
  + *Samfundsliv*

### Materialer

* Metodehåndbog: [Voksenudredningsmetoden version 2.0 – Inklusiv Fælles Faglige Begreber. Metodehåndbog](file:///C:\Users\B033619\Downloads\Voksenudredningsmetoden%20version%202.0.%20Inklusiv%20F%25C3%25A6lles%20Faglige%20Begreber.%20Metodeh%25C3%25A5ndbog.%20September%202020%20(5).pdf) side 66-68 og 70-73
* Analysemodel: [Oversigt over analysemodellen i VUM 2.0](https://socialstyrelsen.dk/filer/tvaergaende/vum-2.0/undervisningsmaterialer-til-vum-2.0/analysemodellen-i-vum-2-0-1.docx/view)
* Eksempelhæfte: [Eksempler på udredninger i VUM 2.0](https://socialstyrelsen.dk/filer/tvaergaende/vum-2.0/vum_casehaefte_-2869-_socialstyrelsen_web.pdf)
* Funktionsevneguide: [Funktionsevneguide. Fælles arbejdsredskab til myndighed og udfører. Fælles Faglige Begreber.](https://www.kl.dk/media/24101/funktionsevneguide-vers-200.pdf)

## Øvelse 2.3: Delanalyse

Lav en delanalyse på udredningskategorien:

* *Aktivitet og deltagelse*

### Materialer

* Metodehåndbog: [Voksenudredningsmetoden version 2.0 – Inklusiv Fælles Faglige Begreber. Metodehåndbog](file:///C:\Users\B033619\Downloads\Voksenudredningsmetoden%20version%202.0.%20Inklusiv%20F%25C3%25A6lles%20Faglige%20Begreber.%20Metodeh%25C3%25A5ndbog.%20September%202020%20(5).pdf) side 68-69
* Analysemodel: [Oversigt over analysemodellen i VUM 2.0](https://socialstyrelsen.dk/filer/tvaergaende/vum-2.0/undervisningsmaterialer-til-vum-2.0/analysemodellen-i-vum-2-0-1.docx/view)
* Eksempelhæfte: [Eksempler på udredninger i VUM 2.0](https://socialstyrelsen.dk/filer/tvaergaende/vum-2.0/vum_casehaefte_-2869-_socialstyrelsen_web.pdf)

Baggrundsoplysninger

|  |  |
| --- | --- |
| **Dato**  (dato for begyndt sagsoplysning) | Den xx.xx.20xx |
| **Ansvarlig enhed**  (navn på den enhed, der har ansvaret for sagen) | Team Voksen, Handicap og Psykiatri, X Kommune |
| **Udfyldt af**  (navn, telefonnummer og e-mailadresse på medarbejder, der behandler sagen) | Navn: XX  Telefonnummer: +45 xx xx xx xx  e-mailadresse: [xxxxx@xxxxxx.dk](mailto:xxxxx@xxxxxx.dk) |
| **Borgerens navn** | Malthe X X |
| **Borgerens CPR-nummer** | xxxxxx-xx |
| **Borgerens telefonnummer** | xx xx xx xx |
| **Borgerens e-mailadresse** | xxxxxx@xxxxxxx.dk |
| **Borgerens adresse** | X-vej, nr. x, X Kommune |
| **Årsag til sagsåbning**  Hvad drejer sagen sig om?  (problemstilling og borgerens oplevede behov for støtte) | Malthe har henvendt sig efter fire måneders genoptræningsophold på Neurocenter Hammel. Malthe var i 2019 ude for en voldsom bilulykke, hvor han pådrog sig et hovedtraume og blev multitraumatiseret. Hertil fik han en intrakraniel blødning i højre side af hjernen, som har medført nedsat førlighed i venstre side af kroppen. Planen er, at Malthe snarligt udskrives til egen bolig. Malthe fortæller, at han hurtigt bliver træt og har svært ved at koncentrere sig.  Han oplever at have behov for hjælp til at holde fokus og struktur.  Malthe vil gerne tilknyttes det lokale fitnesscenter og fastholde sin træning. |
| **Borgerens eventuelle lægefaglige diagnoser**  Har borgeren en eller flere lægefaglige diagnoser?  (lægestillede diagnoser, hvem har stillet dem og hvornår samt reference til dokumenter) | Malthe er udredt under længere ophold på sygehuset. Følgende diagnoser fremgår af journalen fra X Sygehus den xx.xx.20xx og Neurocenter Hammel den xx.xx.20xx:   * Betydeligt hovedtraume GCS-score 3-8 herunder især S06 Intrakranielle læsioner * Multitraumatiseret med ansigtsfrakturer (S02 Brud af ansigtsknogler) og nakkelæsioner (S09 Anden og ikke specificeret læsion i hovedet) * Talrige ribbenbrud – S224 Multiple costafrakturer * Bækkenbrud i højre side – S324 Fraktur af acetabulum * Svær venstresidig lårbensbrud - S72 Fraktur af femur * Præget rent kognitivt og lider af hjerneskaderelateret træthed * Følgetilstande efter læsion af hovedet - T90 |
| **Borgerens ønsker for fremtiden**  Hvad er borgerens ønsker for fremtiden?  (beskrivelse med borgerens egne ord af, hvad borgeren ønsker for sin fremtid) | **VIDEREFØRES FRA SAGSÅBNING** |
| **Formålet med udredningen**  Hvad er formålet med udredningen?  (vurdering af og begrundelse for, hvad der skal arbejdes videre med og eventuelt analysespørgsmål) | **VIDEREFØRES FRA SAGSÅBNING** |

Funktioner og forhold

|  |  |
| --- | --- |
| **Fysiske funktioner**  (undertemaer) | Hørelse  Stemme og tale  Syn  Bevægelse  Smerte og sansefunktioner |
| **Oplysninger fra borgeren**  (ressourcer og udfordringer) | **Møde med Malthe på X Kommune xx.xx.20xx**  Malthe fortæller om sin trafikulykke, de skader han pådrog sig og de langvarige indlæggelser efter ulykken. Han fortæller videre, at han har været meget målrettet med sin genoptræning. Han kan nu bruge sit venstre ben normalt, og han kan bruge sin venstre arm og hånd, når han spiser, men den er ikke helt tilbage til normalen endnu. Malthe tilføjer, at der er problemer med finmotorikken og beskriver, at han også oplever ikke altid at kunne styre sin venstre hånd.  Han fortæller videre, at han en gang imellem får voldsom hovedpine, ofte i forbindelse med, at han bliver træt eller overanstrenger sig. Han får disse hovedpiner en til to gange om ugen, og de kræver typisk øjeblikkelig hvile og søvn. Malthe fortæller også, at han kan opleve svimmelhed de dage, hvor han fx har flere aftaler og ikke når at hvile mellem aftalerne. |
| **Oplysninger fra andre**  (fx læge, pårørende, tilbud) | **Journalnotater fra Neurocenter Hammel, xx.xx.20xx - xx.xx.20xx (journalnr. 20xx – 64333)**  Af journalnotaterne fremgår, at Malthe har haft en meget stejl progressionskurve på de fysiske færdigheder og har genvundet sin førlighed i benene. Han vurderes til fortsat at skulle træne især venstre arm og hånd for at bevare og udvikle muskulatur og fuld førlighed i denne. Det fremgår, at Malthe tilbagevendende klager over hovedpine og svimmelhed.  **Statusattest fra praktiserende læge. December 20xx (journalnummer 20xx-xxxx):** ”Pt. har i 2019 pådraget sig hovedtraume i forbindelse med bilulykke. Pt. blev ved ulykken multitraumatiseret med ansigtsfraktur (bilateral Le Forte 1). Hertil talrige ribbensbrud, bækkenbrud i højre side og svært venstresidigt lårbensbrud samt nakkelæsioner. I forbindelse med ulykken fik Pt. intrakraniel blødning og lammelse i venstre halvdel af kroppen som følge deraf. Pt. behandles efter ulykke på sygehus og efterfølgende fire måneders genoptræningsforløb på Neurocenter Hammel.”  ”Pt. har genvundet førlighed i venstre ben og delvist genvundet førligheden i venstre arm og hånd. Pt. forventes snarligt udskrevet. Der må efter udskrivelsen fra Neurocenter påregnes fortsat genoptræning af venstre arm og hånd som anført i genoptræningsplan.” |
| **Sagsbehandlers bemærkninger**  (observationer, analyse og begrundelse for vurdering af funktionsniveau) | I min vurdering af Malthes fysiske funktionsniveau lægger jeg vægt på Malthes egne beskrivelser og de lægelige oplysninger. Det fremgår, at Malthes traumer har været særdeles omfattende, men også at hans fysiske fremgang under genoptræningen er forløbet godt.  Funktionsniveauet i venstre arm og hånd er nedsat, idet han kun delvist har genvundet førligheden, og Malthe også oplever problemer med finmotorikken. Det kan være svært at vurdere, om der er tale om en let eller moderat funktionsnedsættelse. Jeg vurderer på baggrund af de lægelige oplysninger, at der fortsat kan være udsigt til forbedringer. Det kræver specifik genoptræning, for at Malthe kan bevare og udvikle muskulatur og fuld førlighed i venstre arm og hånd.  I forhold til smerte lægger jeg vægt på Malthes egne oplysninger om tendens til anstrengelsesudløst hovedpine og diagnosen om følger af hovedtraume og nakkelæsioner. Det er min vurdering, at Malthes tilbagevendende hovedpiner er funktionsnedsættende, da de udløses af træthed og anstrengelse og kræver øjeblikkelig ro og hvile, når de opstår.  Jeg lægger mærke til, at Malthe er nået meget langt i sin genoptræning og vurderer, at Malthe meget gerne vil tilbage til normal førlighed som den, han havde før ulykken. Malthe fremstår meget motiveret og determineret, men den stærke motivation og det høje tempo for gennemførelse af genoptræningen ser også ud til at medføre de tilbagevendende hovedpiner. |
| **Relevante undertemaer**  (fremhævelse af de undertemaer, der er relevante for sagen) | Bevægelse  Smerte og sansefunktioner |
| **Mentale funktioner**  (undertemaer) | Bevidsthedstilstand  Orienteringsevne  Igangsætning og motivation  Intellektuelle funktioner  Psykosociale funktioner  Hukommelse  Følelser og adfærd  Opmærksomhed og koncentrationsevne  Virkelighedsopfattelse  Organisering og planlægning  Problemløsning  Indsigt i egen situation |
| **Oplysninger fra borgeren**  (ressourcer og udfordringer) | **Møde med Malthe på X Kommune xx.xx.20xx**  **Igangsætning og motivation**  Malthe fortæller, at han udmattes nemt og bruger mere energi end før på helt almindelige, dagligdags ting som fx madlavning og bad. Flere sociale aktiviteter på en dag kan være overvældende for ham, og han oplever derfor at blive træt meget hurtigere, end han plejer. Generelt oplever han, at han ikke har energi til de aktiviteter, han gerne vil lave i løbet af dagen.  **Opmærksomhed, koncentrationsevne og hukommelse**  Malthe fortæller på mødet, at han ofte bliver træt og har svært ved at koncentrere sig. Han giver som eksempel, at det kan være svært i situationer, hvor radio eller tv er tændt samtidig med, at han skal føre en samtale. Han har det også svært med dage, hvor han har flere aftaler udover at passe sin træning. Nogle gange har han ikke overskud til noget, og andre gange glemmer han, hvad han skal. Han tilføjer også, at det gør ham sur og irritabel, når han ikke kan overkomme aftaler og glemmer de forskellige aftaler og gøremål, han har for dagen.  **Organisering og planlægning**  Malthe fortæller, at det med at få en almindelig hverdag med faste gøremål er noget, han gerne vil arbejde med. Han ved godt, at han har brug for pauser, men glemmer ofte at holde dem og bliver derfor endnu hurtigere træt.  **Indsigt i egen situation**  Malthe fortæller, at han har været meget vred på sig selv over ulykken. Han er samtidig meget lettet og taknemmelig over, at der ikke var andre personer involveret. Han ved godt, at han fortsat skal arbejde på at komme ovenpå igen og har meget svært ved at forene sig med, at han måske ikke bliver helt ”den samme Malthe” igen. |
| **Oplysninger fra andre**  (fx læge, pårørende, tilbud) | **Journalnotater fra Neurocenter Hammel, xx.xx.20xx - xx.xx.20xx (journalnr. 20xx – 64333)**  Det beskrives, at Malthes største udfordring er den hjerneskaderelaterede træthed, der ofte følger af et hjernetraume. Malthe oplever, at selv de simple opgaver føles enormt udmattende. Af journalen fremgår: ”Kommunikationen mellem hjernens celler er forstyrret, så den skadede hjerne bruger langt mere energi på almindelige, dagligdags opgaver end en rask hjerne. Hjernetræthed udløses oftest, når sanserne overstimuleres. Pt. oplever især øget træthed. Udtrætning viser sig ved eksempelvis mindre energi, manglende overskud og dårlig hukommelse.”  **Statusattest fra praktiserende læge. December 20xx (journalnummer 20xx-xxxx)**  ”Har dog stadig kognitive vanskeligheder i form af hukommelsesproblemer og koncentrationsproblemer. Pt. oplever endvidere, at sociale aktiviteter kan være overvældende og fortæller, at han udtrættes hurtigt, og det irriterer ham.”  **Referat af udskrivningssamtale ved Neurocenter Hammel. December 20xx (journalnummer 20xx-xxxx)**  ”Malthe er stærkt motiveret og har en stor viljestyrke, men er generelt præget rent kognitivt. Han glemmer ofte, at der kan være handlinger og delmål, han skal opfylde, inden målet nås og skal derfor guides i forhold til rækkefølgen.”  ”Malthe får ofte lavet en masse aftaler, som han efterfølgende glemmer eller mister overblikket over.”  ”Malthe lider af hjerneskaderelateret træthed som følge af sin hjerneskade.”  **Malthes kæreste (udskrivningssamtale xx.xx.20xx):**  Malthes kæreste fortæller, at hun er meget stolt af, hvor langt Malthe er nået. Hun er imponeret over hans viljestyrke, men også bekymret for, at Malthe har ”for travlt” og ikke i processen passer på sig selv. Hun kan mærke, at hans lunte er kort, når tingene ikke lykkes for ham og beskriver, at han har svært ved at bede om hjælp, fordi han altid har kunnet klare alting selv. Hertil fortæller kæresten også, at Malthe hurtigere bliver irritabel, eksempelvis hvis noget driller, eller hvis hun ikke forstår ham lige med det samme. |
| **Sagsbehandlers bemærkninger**  (observationer, analyse og begrundelse for vurdering af funktionsniveau) | Jeg har i vurderingen af Malthes mentale funktionsniveau lagt vægt på, at Malthe har stor motivation og viljestyrke for at arbejde hen imod bedring, men er særligt udfordret med hensyn til specifikke mentale funktioner som koncentration og hukommelse samt hans energiforvaltning.  Jeg bemærker ydermere, at Malthe har udfordringer med at få planlagt dagen, så han oplever at gennemføre de ting, som han sætter sig for. Det er vanskeligt for Malthe at få lagt en struktur i hverdagen, som giver ham energi og overskud. Denne observation sammenholdt med kærestens udtalelser om, at Malthe har ”for travlt” med at komme sig – ikke får hvilet og indlagt nok pauser i løbet af dagen, vidner om, at der kan arbejdes med Malthes indsigt i egen situation.  I den sammenhæng oplever jeg også, at Malthe nikker samtykkende, når kæresten fortæller. Det fortæller mig, at Malthe godt ved, der er noget, der skal arbejdes med i bedringsprocessen. Det til trods virker han ikke til selv at lave koblingen mellem det, der på den ene side er hans meget høje drive og det, at han gang på gang oplever udmattelse, manglende overblik og at glemme aftaler og opgaver. |
| **Relevante undertemaer**  (fremhævelse af de undertemaer, der er relevante for sagen) | Igangsætning og motivation  Hukommelse  Følelser og adfærd  Opmærksomhed og koncentrationsevne  Organisering og planlægning  Indsigt i egen situation |
| **Sociale forhold**  (undertemaer) | Familiesituation  Boligsituation  Økonomisk situation  Uddannelse og job  Interesser  Traumatiske oplevelser  Kriminalitet  Prostitution |
| **Oplysninger fra borgeren**  (ressourcer og udfordringer) | **Uddannelse og job**  Malthe fortæller på mødet, at han var i lære som mekaniker og kun manglede et halvt år af uddannelsen, da han kom ud for ulykken. Han vil på sigt gerne være selvstændig mekaniker med eget værksted.  **Økonomisk situation**  Værkstedet havde ikke råd til at beholde Malthe under den langvarige sygemelding, så han er lige nu på uddannelseshjælp. Parret har været heldige at få en billig lejlighed, og Malthe var på lærlingeløn før ulykken, mens kæresten hele tiden har været på SU, så de har ikke nået at vænne sig til et højt forbrug. De kan godt klare sig økonomisk.  **Bolig- og familiesituation**  Malthe fortæller, at han bor sammen med sin kæreste i en lejlighed tæt på sine forældre. Indretningen af lejligheden fungerer godt nok, nu hvor Malthe ikke behøver at sidde i kørestol.  **Interesser**  Malthe har altid interesseret sig for biler og har stor interesse for naturen samt shelterture rundt om i landet sammen med kæresten. |
| **Oplysninger fra andre**  (fx læge, pårørende, tilbud) | **Malthes kæreste (udskrivningssamtale xx.xx.20xx):**  Malthes kæreste fortæller på mødet, at hun glæder sig til, at Malthe kommer hjem, og de kan få en hverdag igen. Hun glæder sig også til, at de kan tage på ture sammen, men hun er bekymret for, om Malthe fysisk kan klare det. Hun minder Malthe om, at mekanikeren, hvor Malthe var i praktik inden ulykken, gerne vil have ham tilbage i den sidste del af forløbet, når han er klar til det.  Kæresten fortæller også, at de er rigtig heldige, at svigerforældrene bor tæt på og har god hjælp og støtte fra dem, især fordi hun også læser og snart skal til eksamen. |
| **Sagsbehandlers bemærkninger**  (observationer, analyse og begrundelse for vurdering af funktionsniveau) | Jeg bemærker, at Malthe og kæresten er gode til at supplere hinanden. Kæresten har en god måde at formidle, eksempelvis at mekanikeren gerne vil have Malthe tilbage, uden at udstille, at Malthe ikke har nævnt det. Omvendt ses også en irritation hos Malthe over, at han ikke selv havde husket dette.  Jeg vurderer, at der generelt er gode ressourcer på området sociale forhold. De bor i en passende bolig med nær familie tæt på og har en fornuftig økonomi. Jeg lægger i vurderingen af Malthes funktionsniveau i forhold til uddannelse/job og fritidsinteresser vægt på, at han kan gøre sig forhåbninger om at genoptage den tilværelse, han kendte før ulykken. |
| **Relevante undertemaer**  (fremhævelse af de undertemaer, der er relevante for sagen) | Familiesituation  Boligsituation  Økonomisk situation  Uddannelse og job  Interesser |
| **Sundhedsforhold**  (undertemaer) | Kost  Søvn  Døgnrytme  Motion  Tobak  Rusmidler  Fysisk helbred  Sundhedsfaglig behandling og træning |
| **Oplysninger fra borgeren**  (ressourcer og udfordringer) | **Møde med Malthe på X Kommune xx.xx.20xx**  **Søvn**  Malthe oplever, at han har brug for meget mere søvn, end han havde før ulykken.  **Sundhedsfaglig behandling og træning**  Malthe fortæller, at han ønsker at være ”som før ulykken”. Han siger, at han er træt af sygehuse. Han har været glad for genoptræningen og mener godt, han kan komme det sidste stykke i mål ved egen hjælp. Han fortæller, at han godt ved, han er meget stædig. Han bruger den stædighed til at presse sig selv. Han synes selv, han er god til at styre det, men fortæller også, at han nogle gange ikke orker at se en film eller være sammen med kæresten efter træning og bare vil sove. |
| **Oplysninger fra andre**  (fx læge, pårørende, tilbud) | **Referat af udskrivningssamtale ved Neurocenter Hammel. December 20xx (journalnummer 20xx-xxxx):**  ”Malthe ytrer, at han ønsker at være tilknyttet det lokale fitnesscenter, så han kan fortsætte sin træning, evt. med hjælp fra sin kæreste, som efterhånden har tilegnet sig en del viden om senhjerneskade gennem sin uddannelse som ergoterapeut og hele Malthes sygdomsforløb.”  **Malthes kæreste (udskrivningssamtale xx.xx.20xx):**  Malthes kæreste fortæller, at hun meget gerne støtter Malthe i træning og behandling, og at det gennem forløbet indtil nu også har været rigtig godt for dem at gøre noget sammen. Omvendt udtrykker hun også bekymring for, at Malthe ikke altid mærker efter og derfor udtrættes meget. Det gør ham irritabel og frustreret, og det kan ind imellem påvirke begges humør. |
| **Sagsbehandlers bemærkninger**  (observationer, analyse og begrundelse for vurdering af funktionsniveau) | Jeg vurderer, at det er vigtigt, at Malthes genoptræning af arm/hånd foregår i ergoterapien på et lokalt sundhedscenter som beskrevet i genoptræningsplanen. Jeg vurderer, at der er risiko for, at Malthe ikke kan håndtere den rette træningsmængde, således at hans træning finder et leje, hvor han også kan andet end at træne. Jeg bemærker igen en utrolig omsorg fra kæresten og ser også en Malthe, der bliver glad for, at hun fortæller om det lidt svære. Samtidig skal der være opmærksomhed på, at kæresten ikke skal stå med for stort et ansvar i situationer, hvor Malthe presses og bliver frustreret/vred. Det kan på sigt være ødelæggende for deres ellers gode relation. |
| **Relevante undertemaer**  (fremhævelse af de undertemaer, der er relevante for sagen) | Søvn  Sundhedsfaglig behandling og træning |
| **Delanalyse på kategorien**  *Funktioner og forhold*  (analyse af sammenhæng, afhængigheder og modsætninger på tværs af temaer i kategorien) | Både Malthes egen beskrivelse og de lægelige oplysninger underbygger, at Malthe trods særdeles omfattende traumer har opnået markant fysisk fremgang under genoptræningen. Malthes funktionsniveau i venstre arm og hånd er dog fortsat nedsat i let til moderat grad, idet han kun delvist har genvundet førligheden, og Malthe også oplever problemer med finmotorikken. Jeg vurderer på baggrund af de lægelige oplysninger, at der fortsat kan være udsigt til forbedringer. Det kræver specifik genoptræning, for at Malthe kan bevare og udvikle muskulatur og fuld førlighed i venstre hånd.  I forhold til smerte lægger jeg vægt på Malthes egne oplysninger om tendens til anstrengelsesudløst hovedpine og diagnosen om følger af hovedtraume og nakkelæsioner. Det er min vurdering, at Malthes tilbagevendende hovedpiner er funktionsnedsættende, da de udløses af træthed og anstrengelse og kræver øjeblikkelig ro og hvile, når de opstår.  Jeg har i vurderingen af Malthes mentale funktionsniveau lagt vægt på, at Malthe har stor motivation og viljestyrke for at arbejde hen imod bedring, men er særligt udfordret med hensyn til specifikke mentale funktioner som koncentration og hukommelse samt hans energiforvaltning. Malthe har udfordringer med at få planlagt dagen, så han oplever at gennemføre de ting, som han sætter sig for. Det er vanskeligt for Malthe at få lavet en struktur for hverdagen, som giver ham energi og overskud. Denne observation sammenholdt med kærestens udtalelser om, at Malthe har ”for travlt” med at komme sig – ikke får hvilet og indlagt nok pauser i løbet af dagen, vidner om, at der kan arbejdes med Malthes indsigt i egen situation.  Selvom Malthe godt ved, der er noget, der skal arbejdes med i bedringsprocessen, virker han ikke til selv at lave koblingen mellem det, der på den ene side er hans meget høje drive og det, at han gang på gang oplever udmattelse, manglende overblik og at glemme aftaler og opgaver.  Jeg vurderer, at der generelt er gode ressourcer på området sociale forhold. Malthe og kæresten har et stabilt forhold og bor i en passende bolig, med nær familie tæt på og har en fornuftig økonomi. Yderligere kan Malthe i forhold til uddannelse/job og fritidsinteresser gøre sig forhåbninger om, at genoptage den tilværelse, han kendte før ulykken.  Samlet vurderer jeg, at det er vigtigt, at Malthes genoptræning af arm/hånd foregår i ergoterapien på et lokalt sundhedscenter som beskrevet i genoptræningsplanen. Det er væsentligt at have opmærksomhed på sammenhængen mellem Malthes stærke motivation og høje tempo i sin genoptræning på den ene side og hans udfordringer i form af tilbagevendende hovedpiner, koncentrations- og hukommelsesbesvær samt manglende energiforvaltning på den anden side. Der er risiko for, at Malthe ikke kan håndtere den rette træningsmængde, således at hans træning finder et leje, hvor han også kan andet end at træne. Samtidig skal der være opmærksomhed på, at kæresten ikke skal stå med for stort et ansvar i situationer, hvor Malthe presses og bliver frustreret/vred. Det kan på sigt være ødelæggende for deres ellers gode relation. |

Omgivelsesfaktorer

|  |  |
| --- | --- |
| **Omgivelser**  (undertemaer) | Boligområde  Holdninger i omgivelserne  Personer i netværk |
| **Oplysninger fra borgeren**  (ressourcer og udfordringer) | **Møde med Malthe på X Kommune xx.xx.20xx**  **Holdninger i omgivelserne:**  Malthe fortæller, at han egentlig synes, alle omkring ham har været søde og imødekommende, selvom nogle af vennerne har været lidt smarte i replikken omkring ulykken.  **Personer i netværk:**  Han fortæller også, at i opgangen, hvor de bor, har underboen flere gange været forbi med lidt mad mv. til kæresten. Hun er en dame på alder med hans forældre, der bor alene og er flink til at komme op med reklamerne fra postkassen, når hun kan se, den ikke er blevet tømt.  Malthe fortæller også, at hans forældre har været en stor hjælp og støtte især med alt det praktiske omkring uddannelse og lejligheden. |
| **Oplysninger fra andre**  (fx læge, pårørende, tilbud) | **Møde med Malthe på X Kommune xx.xx.20xx**  Malthes kæreste supplerer med, at især vennerne har været søde til at komme og hjælpe i lejligheden, mens Malthe har været indlagt, og i det hele taget ”været der”. Selv mekanikeren fra værkstedet har været sød til at ringe og skrive. |
| **Sagsbehandlers bemærkninger**  (observationer og analyse) | Jeg vurderer, at Malthe synes at have et godt fundament af netværk omkring sig. Venner, bekendte og Malthes forældre har støttet op om parret under Malthes langvarige genoptræning og har været der for dem. |
| **Relevante undertemaer**  (fremhævelse af de undertemaer, der er relevante for sagen) | Holdninger i omgivelserne  Personer i netværk |
| **Delanalyse på kategorien** *Omgivelsesfaktorer*  (analyse af sammenhæng, afhængigheder og modsætninger på tværs af temaer i kategorien) | Jeg vurderer, at Malthe synes at have et godt fundament af netværk omkring sig. Venner, bekendte og Malthes forældre har støttet op om parret under Malthes langvarige genoptræning og har været der for dem. |

Aktivitet og deltagelse

|  |  |
| --- | --- |
| **Relationer**  (undertemaer) | **Ikke relevant** |
| **Samfundsliv**  (undertemaer) | Varetage uddannelse  Varetage beskæftigelse  Varetage økonomi  Varetage bolig  Håndtere post |
| **Oplysninger fra borgeren**  (ressourcer og udfordringer) | **Udfyld – Øvelse 2.2** |
| **Oplysninger fra andre**  (fx læge, pårørende, tilbud) | **Udfyld – Øvelse 2.2** |
| **Sagsbehandlers bemærkninger**  (observationer, analyse og begrundelse for vurdering af funktionsevneniveau) | **Udfyld – Øvelse 2.2** |
| **Relevante undertemaer**  (fremhævelse af de undertemaer, der er relevante for sagen) | **Udfyld – Øvelse 2.2**  Varetage uddannelse  Varetage beskæftigelse  Varetage økonomi  Varetage bolig  Håndtere post |
| **Aktuelt funktionsevneniveau for**  *Varetage uddannelse*(funktionsevneniveau, som borgeren vurderes at have på tidspunktet for vurderingen) | 0: Ingen nedsat funktionsevne (ingen, fraværende, ubetydelig)  1: Let nedsat funktionsevne (en smule, lidt)  2: Moderat nedsat funktionsevne (middel, noget)  3: Svært nedsat funktionsevne (omfattende, meget)  4: Fuldstændig nedsat funktionsevne (totalt, kan ikke) |
| **Aktuelt funktionsevneniveau for**  *Varetage beskæftigelse*(funktionsevneniveau, som borgeren vurderes at have på tidspunktet for vurderingen) | 0: Ingen nedsat funktionsevne (ingen, fraværende, ubetydelig)  1: Let nedsat funktionsevne (en smule, lidt)  2: Moderat nedsat funktionsevne (middel, noget)  3: Svært nedsat funktionsevne (omfattende, meget)  4: Fuldstændig nedsat funktionsevne (totalt, kan ikke) |
| **Aktuelt funktionsevneniveau for**  *Varetage økonomi*(funktionsevneniveau, som borgeren vurderes at have på tidspunktet for vurderingen) | 0: Ingen nedsat funktionsevne (ingen, fraværende, ubetydelig)  1: Let nedsat funktionsevne (en smule, lidt)  2: Moderat nedsat funktionsevne (middel, noget)  3: Svært nedsat funktionsevne (omfattende, meget)  4: Fuldstændig nedsat funktionsevne (totalt, kan ikke) |
| **Aktuelt funktionsevneniveau for**  *Varetage bolig*  (funktionsevneniveau, som borgeren vurderes at have på tidspunktet for vurderingen) | 0: Ingen nedsat funktionsevne (ingen, fraværende, ubetydelig)  1: Let nedsat funktionsevne (en smule, lidt)  2: Moderat nedsat funktionsevne (middel, noget)  3: Svært nedsat funktionsevne (omfattende, meget)  4: Fuldstændig nedsat funktionsevne (totalt, kan ikke) |
| **Aktuelt funktionsevneniveau for**  *Håndtere post*  (funktionsevneniveau, som borgeren vurderes at have på tidspunktet for vurderingen) | 0: Ingen nedsat funktionsevne (ingen, fraværende, ubetydelig)  1: Let nedsat funktionsevne (en smule, lidt)  2: Moderat nedsat funktionsevne (middel, noget)  3: Svært nedsat funktionsevne (omfattende, meget)  4: Fuldstændig nedsat funktionsevne (totalt, kan ikke) |
| **Kommunikation**  (undertemaer) | **Ikke relevant** |
| **Praktiske opgaver**  (undertemaer) | Udvise hjælp og omsorg for andre  Passe ejendele  Købe ind  Lave mad  Gøre rent  Vaske tøj |
| **Oplysninger fra borgeren**  (ressourcer og udfordringer) | **Møde hjemme hos Malthe og kæresten xx.xx.20xx** (14 dage efterudskrivning)  Malthe fortæller, at han og kæresten klarer de praktiske opgaver i fællesskab. Han kan nu stort set alt rent fysisk. Der er småting, som han ikke kan endnu på grund af den nedsatte førlighed og svækkede finmotorik i venstre arm og hånd. Fx er det kæresten, der lægger sengetøj på. Glas og dåser kan han selv åbne ved at holde om dem med knæene. |
| **Oplysninger fra andre**  (fx læge, pårørende, tilbud) | **Ergoterapeutisk ADL-vurdering ved udskrivning fra Neurocenter Hammel, xx.xx.20xx**  ”Det vurderes på baggrund af observation og interview, at Pt. i forhold til basisaktiviteterne madlavning, indkøb, rengøring og tøjvask selvstændigt kan udføre stort set alle delaktiviteter på et niveau, der svarer til før ulykken. Det ses dog, at Pt. kompenserer for den nedsatte førlighed i venstre arm og hånd ved at bruge alternative teknikker, fx til åbning af glas og bøtter. I forhold til basisaktiviteten rengøring ses fortsat udfordringer med sengeredning, ligesom den nedsatte førlighed giver udfordringer i forhold til at lægge sengetøjet sammen efter vask.”  **Møde hjemme hos Malthe og kæresten xx.xx.20xx** (14 dage efterudskrivning)  Kæresten giver udtryk for, at Malthe kan stort set alt vedrørende pasning af deres hjem. Lige nu er det dog hende, der tager det store læs, fordi det er vigtigt, at Malthe har overskud til sin træning. Hun håber, at han får mere overskud til de praktiske ting derhjemme, når han ikke skal træne så meget, og hans hjerneskaderelaterede træthed er aftaget. Hun beskriver, at det er hende, der planlægger og foretager indkøb og gør rent. Malthe hjælper nogle gange med madlavningen, hvis han har overskud, ligesom det ofte er ham, der vasker tøj, fordi det kan planlægges efter, hvornår han har overskud. Ofte glemmer han dog at få det tørret og lagt på plads. |
| **Sagsbehandlers bemærkninger**  (observationer, analyse og begrundelse for vurdering af funktionsevneniveau) | På baggrund af oplysningerne fra ADL-vurderingen, Malthes egne og kærestens oplysninger, vurderer jeg, at Malthes fysiske funktionsnedsættelser og det deraf afledte træningsbehov i sammenhæng med hans mentale funktionsnedsættelse i form af hurtig udmattelse, manglende energi samt koncentrations- og hukommelsesbesvær betyder, at hans funktionsevne i forhold til at varetage praktiske opgaver er let til svært nedsat.  Malthes kæreste varetager stort set alle praktiske opgaver i hjemmet, uden at Malthe kan bidrage med tilsvarende. Da det jf. principafgørelse 3-19 er en fælles opgave for en husstands medlemmer at holde hus og hjem, kan alle praktiske opgaver ikke automatisk pålægges kæresten. Qua Malthes fortsatte udvikling er der behov for jævnlig opfølgning på situationen. |
| **Relevante undertemaer**  (fremhævelse af de undertemaer, der er relevante for sagen) | Købe ind  Lave mad  Gøre rent  Vaske tøj |
| **Aktuelt funktionsevneniveau for**  *Købe ind*(funktionsevneniveau, som borgeren vurderes at have på tidspunktet for vurderingen) | 0: Ingen nedsat funktionsevne (ingen, fraværende, ubetydelig)  1: Let nedsat funktionsevne (en smule, lidt)  2: Moderat nedsat funktionsevne (middel, noget)  3: Svært nedsat funktionsevne (omfattende, meget)  4: Fuldstændig nedsat funktionsevne (totalt, kan ikke) |
| **Aktuelt funktionsevneniveau for**  *Lave mad*(funktionsevneniveau, som borgeren vurderes at have på tidspunktet for vurderingen) | 0: Ingen nedsat funktionsevne (ingen, fraværende, ubetydelig)  1: Let nedsat funktionsevne (en smule, lidt)  2: Moderat nedsat funktionsevne (middel, noget)  3: Svært nedsat funktionsevne (omfattende, meget)  4: Fuldstændig nedsat funktionsevne (totalt, kan ikke) |
| **Aktuelt funktionsevneniveau for**  *Gøre rent*(funktionsevneniveau, som borgeren vurderes at have på tidspunktet for vurderingen) | 0: Ingen nedsat funktionsevne (ingen, fraværende, ubetydelig)  1: Let nedsat funktionsevne (en smule, lidt)  2: Moderat nedsat funktionsevne (middel, noget)  3: Svært nedsat funktionsevne (omfattende, meget)  4: Fuldstændig nedsat funktionsevne (totalt, kan ikke) |
| **Aktuelt funktionsevneniveau for**  *Vaske tøj*(funktionsevneniveau, som borgeren vurderes at have på tidspunktet for vurderingen) | 0: Ingen nedsat funktionsevne (ingen, fraværende, ubetydelig)  1: Let nedsat funktionsevne (en smule, lidt)  2: Moderat nedsat funktionsevne (middel, noget)  3: Svært nedsat funktionsevne (omfattende, meget)  4: Fuldstændig nedsat funktionsevne (totalt, kan ikke) |
| **Egenomsorg**  (undertemaer) | **Ikke relevant** |
| **Mobilitet**  (undertemaer) | **Ikke relevant** |
| **Delanalyse på kategorien**  *Aktivitet og deltagelse*  (analyse af sammenhæng, afhængigheder og modsætninger på tværs af temaer i kategorien) | **Udfyld – Øvelse 2.3** |